CELEX: 62019CN0355
Language: da
Date: 2019-05-06 00:00:00
Title: Sag C-355/19: Anmodning om præjudiciel afgørelse indgivet af Curtea de Apel Pitești (Rumænien) den 6. maj 2019 — Asociația »Forumul Judecătorilor din România«, Asociația »Mișcarea pentru Apărarea Statutului Procurorilor« og OL mod Parchetul de pe lângă Înalta Curte de Casație și Justiție — Procurorul General al României

26.8.2019   
            
            
               DA
            
            
               Den Europæiske Unions Tidende
            
            
               C 288/18
            
         
      Anmodning om præjudiciel afgørelse indgivet af Curtea de Apel Pitești (Rumænien) den 6. maj 2019 — Asociația »Forumul Judecătorilor din România«, Asociația »Mișcarea pentru Apărarea Statutului Procurorilor« og OL mod Parchetul de pe lângă Înalta Curte de Casație și Justiție — Procurorul General al României
      (Sag C-355/19)
      (2019/C 288/23)
      Processprog: rumænsk
      
         Den forelæggende ret
      
      Curtea de Apel Pitești
      
         Parter i hovedsagen
      
      
         Sagsøgere: Asociația »Forumul Judecătorilor din România«, Asociația »Mișcarea pentru Apărarea Statutului Procurorilor« og OL
      
         Sagsøgt: Parchetul de pe lângă Înalta Curte de Casație și Justiție — Procurorul General al României
      
         Præjudicielle spørgsmål
      
      
                  1)
               
               
                  Skal den mekanisme for samarbejde og kontrol (MSK), der blev oprettet ved Kommissionens beslutning 2006/928/EF (1) af 13. december 2006, anses for en retsakt udstedt af en EU-institution som omhandlet i artikel 267 TEUF, som kan fortolkes af Domstolen?
               
            
                  2)
               
               
                  Er indholdet, karakteren og varigheden af den mekanisme for samarbejde og kontrol (MSK), der blev oprettet ved Kommissionens beslutning 2006/928/EF af 13. december 2006, omfattet af anvendelsesområdet for traktaten om Republikken Bulgariens og Rumæniens tiltrædelse af Den Europæiske Union, som Rumænien undertegnede i Luxembourg den 25. april 2005? Er kravene i de rapporter, der udarbejdes inden for rammerne af denne mekanisme, bindende for Rumænien?
               
            
                  3)
               
               
                  Skal artikel 2 TEU fortolkes således, at medlemsstaterne har pligt til at opfylde de retsstatskriterier, som også er fastsat i de rapporter, som udarbejdes inden for rammerne af den mekanisme for samarbejde og kontrol (MSK), der blev oprettet ved Europa-Kommissionens beslutning 2006/928/EF af 13. december 2006, såfremt der ved en hasteprocedure oprettes en afdeling af anklagemyndigheden for alene efterforskning af overtrædelser begået inden for retsvæsenet, som særligt er bekymrende i forhold til spørgsmålet om korruptionsbekæmpelse, og som kan anvendes som endnu et instrument til at true og lægge pres på retsembedsmænd?
               
            
                  4)
               
               
                  Skal artikel 19, stk. 1, andet afsnit, TEUF fortolkes således, at medlemsstaterne forpligtes til at træffe de nødvendige foranstaltninger for at sikre en effektiv retsbeskyttelse på de områder, der er omfattet af EU-retten, således at der ikke foreligger nogen risiko for politisk påvirkning af straffesager vedrørende overtrædelser begået inden for retsvæsenet, såfremt der ved en hasteprocedure oprettes en afdeling af anklagemyndigheden for alene efterforskning af overtrædelser begået inden for retsvæsenet, som særligt er bekymrende i forhold til spørgsmålet om korruptionsbekæmpelse, og som kan anvendes som endnu et instrument til at true og lægge pres på retsembedsmænd?
               
            
         (1)  Kommissionens beslutning 2006/928/EF af 13.12.2006 om oprettelse af en mekanisme for samarbejde og kontrol vedrørende Rumæniens fremskridt med opfyldelsen af specifikke benchmarks på områderne retsreform og bekæmpelse af korruption (EUT 2006, L 354, s. 56).